**Elementi i mjerila**

**pracenja i ocjenjivanja ucenika**

**Osnovna škola: Lipovac**

**Školska godina: 2016./2017.**

**Razred: 2.**

**Učiteljica: Ena Božanović**

**PRIRODA I DRUŠTVO**

**1*.Usmeno ocjenjivanje i provjeravanje***

***Odličan (5)-*** Učenik je uspješno i u potpunosti usvojio obrađene sadržaje. Izrazito točno, logično, temeljito, opširno i argumentirano iznosi i obrazlaže usvojeno znanje. Odgovara brzo i točno. Naučene sadržaje lako povezuje i korelira s ostalim sadržajima prirode i društva, ali i drugih predmeta.

***Vrlo dobar (4)-*** učenik većinu nastavnog sadržaja samostalno obrazlaže i uspoređuje. Odgovara točno i logično. Sadržaje iznosi temeljito i s razumijevanjem. Znanje primjenjuje umjereno brzo, točno i bez učiteljeve pomoći.

***Dobar (3)-*** Učenik sadržaje izlaže polako, djelomično točno i uz pomoć dodatnih pitanja. Reproducira temeljne pojmove, razumije gradivo, ali ga ne zna primijeniti niti obrazložiti vlastitim primjerima.

***Dovoljan (2)*** – Učenik djelomično usvojio nastavne sadržaje.ne prepoznaje temeljne pojmove, odgovara po sjećanju, bez razumijevanja, do odgovora dolazi uz pomoć učitelja.

***Nedovoljan (1)-*** Na postavljena pitanja odgovara nesuvislo, nelogično i bez razumijevanja. Nije usvojio nastavne sadržaje . Niti uz učiteljevu pomoć učenik ne uspijeva odgovoriti na pitanja.

**2*. Pismeno ocjenjivanje i provjeravanje :***

Raspon postignuća izražen je postocima za pojedine ocjene :

Broj bodova u postocima / Ocjena

**0-50 %** - *nedovoljan (1)*

**51-63 %-** *dovoljan (2)*

**64-76 %** *- dobar (3)*

**77-89 %** *- vrlo dobar (4)*

**90-100 %** *- odličan (5)*

***3. Praktičan rad :***

***Odličan (5)*** – samostalan u izradi praktičnih radova. Ističe se kreativnošću, urednošću i originalnošću. Svojim radom često doprinosi uspjehu skupine. Vrlo korektno i originalno prosuđuje i vrednuje svoj rad te rad drugih učenika. Svojevoljno proširuje svoje znanje dodatnim izvorima znanja, komentira ih i želi prezentirati drugima.

***Vrlo dobar (4)-*** Aktivan i zainteresiran u radu. Prilagođava se radu u skupini, poštuje pravila, aktivno i zainteresirano izlaže sadržaje.

***Dobar (3)-*** Učeniku je potrebna pomoć i nadzor učitelja u praktičnom radu. Interes varira. Slijedi upute i pravila za rad u skupini, može korektno prosuditi vrijednost svog i tuđeg rada. radu površan, a u izlaganju vrlo nesiguran.

***Dovoljan (2)*** – Radovi su mu nejasni i nepregledni. Ne poznaje sadržaj, radi samo uz poticaj.

Teže slijedi pravila i upute za skupni rad, ponekad zbog nezainteresiranosti ometa rad

skupine. Slabo prosuđuje kvalitetu svog i tuđeg rada.

***Nedovoljan (1)-*** Učenik ni uz poticaj i dobru motivaciju ne sudjeluje u praktičnom radu.

Nezainteresiran za bilo kakav oblik rada.

**GLAZBENA KULTURA :**

***Odličan (5)***- Učenik ima izrazitih sposobnosti i interesa za predmet. Osjećaj za ritam razvijen. Pjesme poznaje u potpunosti i interpretira točno ( tekst ). Aktivan u slušanju glazbe i ostalim oblicima rada. Pjeva solo uz pratnju instrumenta i uz pomoć udžbenika, te vrlo lijepo muzicira. U pjevanju primjenjuje zadani tempo, dinamiku i mjeru. Reproducira ritam bez pogreške. Osobito dobro pamti i prepoznaje skladbe za slušanje i točno analizira.

***Vrlo dobar (4)***- Učenik ima osjećaj za ritam. Prepoznaje poslušane skladbe. Pjesme pjeva uz pomoć instrumenta i udžbenika. Primjenjuje upute za izražajnu izvedbu skladbe .Samostalno pjeva uz pratnju instrumenta. Služi se jednostavnim ritmovima bez pogreške .Pri analizi slušanih skladbi ponekad varira . Pažljiv na satu, ali ima i oscilacija u radu.

***Dobar (3)-*** interes i sposobnost za predmet ponekad promjenjiv.Može ritmički i ponekad melodijski pjevati pjesme, ali je nesiguran u tekst. .Pjeva uz pomoć udžbenika i instrumenta samostalno, ali je ponekad potrebna pomoć učitelja. Analiza slušnih primjera treba biti pažljivije urađena ili slušana . Nastoji primijeniti upute pravilnog pjevanja ( tempo, dinamika i ritam ) . Aktivnost na satu promjenjiva. Ponekad treba razvijati veći interes za slušanje određenih skladbi, te potreba za većom koncentracijom .

***Dovoljan (2)-*** potrebno je pokazati veći interes i odgovornost u radu. Često nema pribor za rad. Teže se uključuje i prati nastavne sadržaje, iako voli pjeva pjesme. Učestalo iziskuje poticaj učitelja.Pjeva pjesme po odabiru uz pomoć udžbenika, instrumenta i učitelja.Kod pjevanja ima poteškoća s tekstom, ritmom i intonacijom.

***Nedovoljan (1)-*** ni uz poticaj i dobru motivaciju ne sudjeluje u radu. Nezainteresiran za bilo kakav oblik rada.

**LIKOVNA KULTURA :**

***Odličan (5)*** – Učenik je izuzetno kreativan u radu. Unosi originalnost i osobnost u likovnom izražavanju, stoga su radovi orginalni i uredni. Izrazito zainteresiran za likovne aktivnosti. Samoprosuđuje kvalitetu svoga i ostalih radova, ima izrazitu prostornu orijentaciju. Samostalno prati likovni sadržaj rada i izražava se bogatim likovnim jezikom. Izrazito spretan u tehnikama rada.

***Vrlo dobar (4)-*** slike i crteži uredni, bez mnogo detalja. Zainteresiran za likovne aktivnosti.Ima dobru prostornu orijentaciju. Djelomično samostalno prati likovni sadržaj rada i izražava se jednostavnim likovnim jezikom. Spretan u tehnikama rada.

***Dobar (3)-*** Slike i crteži prilično neuredni, uglavnom bez detalja. Slaba prostorna orijentacija, likovi bez proporcije, često nepravilno raspoređeni po papiru. Površno primjenjuje određene tehnike rada. Potrebno ga je poticati i nadzirati u radu.

***Dovoljan (2)-*** radovi su nemaštoviti i neuredni.Ni uz poticaj ne prati likovni sadržaj rada, ne primjenjuje određene tehnike rada.

***Nedovoljan (1)***- ni uz poticaj i dobru motivaciju ne sudjeluje u radu. Nezainteresiran za bilo kakav oblik rada.

**TJELESNA I ZDRAVSTVENA KULTURA**

***Motorička znanja:***

***Odličan (5)-*** Programska jedinica usvojena u potpunosti. Učenik nema nikakvih poteškoća u savladavanju motoričkih zadataka, a tehnička izvedba je izuzetna. Motoričko znanje primjenjuje u svim situacijama, na pravilan način. Učenik je izuzetno pedantan, savjestan i precizan i stalno brine o kvaliteti svoga rada. Zadatke izvršava s oduševljenjem i preuzima odgovornost za napredovanje u osobnom razvoju.

***Vrlo dobar (4***)- Učenik je programskau jedinicu usvojio gotovo u potpunosti. Nema poteškoća u savladavanju motoričkih zadataka, a tehnička izvedba nije na očekivanoj razini. Motoričko znanje primjenjuje uz male korekcije. Učenik izvršava zadatke koji ne prelaze njegove mogućnosti. Traži pomoć kad mu je potrebna. Rado ispunjava zadatke, sluša pažljivo i surađuje u radu.

***Dobar (3)-*** Programska jedinica usvojena većim dijelom. Učenik s malim poteškoćama savladava motoričke zadatke, a tehnička izvedba mu je površna, nesigurna, te mu je potrebna pomoć u izvedbi. Primjena znanja teško izvediva.Učenik nema dovoljno strpljenja, zadovoljava se djelomičnim rezultatima, kod poteškoća odustaje od daljnjeg nastojanja u radu, zaostaje za drugima.

***Dovoljan (2)-*** Programska jedinica usvojena djelomično. Učenik s velikim poteškoćama savladava motoričke zadatke, a o tehničkoj izvedbi teško se može i govoriti. Primjena znanja jako loša.Učenik je površan, nezainteresiran, ne brine o kvaliteti svoga rada.

***Nedovoljan (1)-*** Programska jedinica nije usvojena. Učenik ne može izvesti zadatak, niti na učiteljev poticaj i pomoć (asistencija).Učenik je pasivan, niti na poticaj se ne uključuje u rad.

**MATEMATIKA**

***1. Usmeno ocjenjivanje i provjeravanje:***

***Odličan (5)*** – Učenik točno, logično, temeljito, opširno i argumentirano iznosi i obrazlaže svoje znanje. Odgovara na pitanja brzo i točno. Primjenjuje znanje samostalno i u novim ispitnim situacijama. Povezuje činjenice i postavlja problemska pitanja. Novi sadržaji na njega djeluju kao izazov.

***Vrlo dobar (4) –*** Odgovara točno i logično. Sadržaje iznosi temeljito i s razumijevanjem. Znanje primjenjuje umjereno brzo, točno i bez učiteljeve pomoći.

***Dobar (3)*** – Svoje znanje obrazlaže i iznosi djelomično logično i uvjerljivo. Donekle primjenjuje znanje, polako i uz učiteljevu pomoć točno.

***Dovoljan (2)*** – Iznošenje znanja je nepotpuno, površno i s pogreškama. Znanje primjenjuje slabo i nesigurno, na postavljena pitanja odgovara sporo, pravi pogreške, ali uz učiteljevu pomoć ipak ih uspijeva riješiti.

***Nedovoljan (1) –*** Na postavljena pitanja odgovara nesuvislo, nelogično i bez razumijevanja. Niti uz učiteljevu pomoć učenik ne uspijeva odgovoriti na pitanja i riješiti postavljene zadatke.

***2.Pismeno ocjenjivanje i provjeravanje:***

Raspon postignuća izražen je postocima za pojedine ocjene :

Broj bodova u postocima/ Ocjena

**0-50 %** - *nedovoljan (1)*

***51-63 %*** *- dovoljan (2)*

***64-76 %*** *- dobar (3)*

***77-89 %*** *- vrlo dobar (4)*

***90-100 %*** *odličan (5)*

***Domaći uradak:***

***Odličan (5)*** - Učenik je redovit u pisanju domaćih uradaka. U pisanju je uredan, a rješenja zadataka su točna, često i originalna. Zna razlikovati bitno od nebitnog. Pronalazi rješenja i za teže problemske zadatke.

***Vrlo dobar (4)*** – Redovit u pisanju domaćih uradaka. U pisanju je uredan, a rješenja zadataka su točna. Složenije probleme ne uspijeva samostalno riješiti.

***Dobar (3)-*** Domaći uradak piše uglavnom redovito, čitko i uredno, ne uvijek i u cijelosti točno i samostalno. Pribor koristi pravilno, ali konstrukcije nisu uvijek točne.

***Dovoljan (2)-*** Neredovit u pisanju domaćih uradaka. Nedovoljno uredan. Rješenja netočna, a postupci manjkavi. Redovito traži pomoć roditelja. Nije sposoban obrazložiti riješeni zadatak.

***Nedovoljan (1)*** – Učenik je neredovit u pisanju domaćeg uratka, uopće ne izvršava svoje obaveze, riješeni zadaci su najčešće površni i netočni.

**HRVATSKI JEZIK**

***Jezik***

***Odličan (5)*** – U potpunosti usvojeni svi nastavni sadržaji s lakoćom i razumijevanjem. Pokazuje izrazit interes za nastavne sadržaje, aktivan je u svim oblicima rada, često daje svoje primjere i primjedbe. Vrlo korektno i originalno prosuđuje i vrednuje svoj i tuđi rad. Samostalno izvodi pravila, usvojeno znanje primjenjuje ispravno i točno u pisanom i usmenom izražavanju.

***Vrlo dobar (4)-*** nastavne sadržaje je usvojio gotovo u potpunosti. Gradivo usvaja s razumijevanjem. Aktivno sudjeluje u radu, pokazuje interes za nove jezične sadržaje. Često prosuđuje svoj i tuđi rad. Uz poticaj istražuje jezične pojave i izvodi pravila koja uspješno primjenjuje.

***Dobar (3)-*** Nastavne sadržaje većinom je usvojio. Nove jezične sadržaje pamti bez razumijevanja, reproducira pogrešno. Teže povezuje nastavne sadržaje, ne razlikuje bitno od nebitnoga. Interes za nove jezične sadržaje varira, a aktivno sudjelovanje u radu je povremeno. Potrebno ga je poticati na rad.

***Dovoljan (2)*** - Nastavne sadržaje učenik je usvojio djelomično. Nove jezične sadržaje djelomično pamti i to bez razumijevanja, ponekad zna reproducirati, ali ne i ispravno primijeniti. Često griješi i ne uočava pogreške. Potrebna mu je stalna pomoć i nadzor u radu.

***Nedovoljan (1)*** - Nastavne sadržaje nije usvojio, ne prepoznaje ih i ne zna ih primijeniti. Učenik je pasivan u radu, ne pokazuje interes za nove jezične sadržaje.

***Književnost:***

***Odličan (5)*** – samostalno interpretira književno-umjetnički tekst. Izražava osnovno raspoloženje i emocije te emotivno reagira na pročitanu pjesmu. Kritički se osvrće na pročitani tekst. Potpuno usvaja književnoteorijske pojmove, prepoznaje ih u tekstu i zna se koristiti u usmenom i pisanom izrazu. Novo znanje usvaja s lakoćom i primjenjuje ga.

***Vrlo dobar (4)-***  Gotovo samostalno interpretira književno-umjetnički tekst. Književnoteorijske pojmove uspješno usvaja i primjenjuje ih. Ima razvijen kritički stav, aktivan je u radu.

***Dobar (3)-*** djelomično je usvojio i zna primijeniti književnoteorijske pojmove. Osobna zapažanja iznosi uz pomoć učitelja. U radu mu je potrebna pomoć. Povremeno sudjeluje u interpretaciji književno-umjetničkih djela.

***Dovoljan (2)*** - prepoznaje neke književnoteorijske pojmove, ali ih primjenjuje samo uz

učiteljevu pomoć. U interpretaciji teksta je površan i potrebna mu je stalna pomoć i nadzor

učitelja. Teže doživljava tekst i njegov smisao. Aktivan na poticaj.

***Nedovoljan (1)*** - Interes i sposobnosti kod učenika nisu razvijeni. Ni uz dobru motivaciju i pomoć ne sudjeluje u interpretaciji . Loše čita stoga ne razumije tekst.

***Usmeno jezično izražavanje:***

***Odličan (5)*** – Izražajno čita, samostalno i vrlo kreativno sastavlja rečenice prema zadanom poticaju. Pravilno izgovara glasove, ima izrazito bogat rječnik. Doživljaj teksta izrazito vješto i točno izražava govorom i glumom. Vrlo rado priprema govorne vježbe i kvalitetno ih izvodi. Oblikuje potpune i pravilne rečenice . S lakoćom i vrlo uspješno samostalno priča, prepričava i opisuje.

***Vrlo dobar (4***)- Samostalno priča, prepričava i opisuje. Rječnik je bogat. Doživljaj teksta točno izražava govorom i glumom. Izražajno čita umjetničke i neumjetničke tekstove primjerenom brzinom. Poruku oblikuje pravilno i razumljivo. Doživljaj teksta točno izražava govorom i glumomPriprema i kvalitetno izvodi govorne vježbe

***Dobar (3)-*** Ponekad griješi u izgovaranju pojedinih glasova. Upotrebljava dosta nestandardnih riječi, lokalizama i žargonizama. Priča, prepričava i opisuje uz pomoć učitelja. Djelomično točno izražava tekst. Potrebna mu je pomoć u usmenom izražavanju.

***Dovoljan (2)*** - Često griješi u izgovaranju glasova. Teško izražava vlastite misli i osjećaje. Rječnik je siromašan. Govorne poruke oblikuje uz pomoć učitelja. Prepričava bez isticanja pojedinosti, razlika u opširnom i sažetom prepričavanju i bez štovanja pravogovornih pravila.

***Nedovoljan (1***) - Netočno i nepravilno izgovara riječi, teško se izražava i služi se neknjiževnim riječima. Ne sudjeluje u pričanju, prepričavanju i opisivanju. Ne sudjeluje u

govornim vježbama. Ne zadovoljava ni tehnika čitanja.

***Pisano jezično izražavanje:***

***Odličan (5)*** – Rječnik je bogat. Misao je stilski jasno uobličena. Rečenice su smislene i međusobno povezane. Pokazuje vrlo visok stupanj usvojenosti pravopisnoga i gramatičkoga gradiva, te zakonitostima organiziranja i oblikovanja različitih vrsta pisanih tekstova. Pismeni sastavci sadržajno razrađeni, točno napisani, kompozicijski utemeljeni, zanimljivi, kreativni, maštoviti. Uspješno piše po diktatu, odgovara na pitanja, samostalno i točno stvara rečenice .Teži usavršavanju svoga pisanoga izraza

***Vrlo dobar (4***)- Pokazuje visok stupanj usvojenosti pravopisnih i gramatičkih pravila. Samostalan je u pisanom izrazu. Rečenice su smislene i međusobno povezane. Uspješan je u pisanju diktata i odgovaranja na postavljena pitanja.

***Dobar (3)-*** Učenik djelomično je usvojio gramatička i pravopisna pravila.Rječnik je djelomično razvijen. Uočava se površnost u izražavanju. Djelomično je ovladao zakonitostima organizacije i oblikovanja različitih vrsta tekstova. U radu je nesamostalan i potrebna mu je stalna pomoć učitelja.

***Dovoljan (2)*** -- čini veće pravopisne, gramatičke i stilske pogrješke .Ne poznaje zakonitosti organizacije teksta. Pismeni sastavci su logički nepovezani. Potrebna je stalna pomoć učitelja.

***Nedovoljan (1)-*** Rječnik je siromašan. Pisanje je stilski nesređeno. Zapaža se nefunkcionalna

upotreba riječi i izraza. Nije usvojio ni minimum pravopisnih i gramatičkih pravila. Nije u stanju izraziti svoje misli. Ne poznaje zakonitosti teksta.

***Medijska kultura:***

***Odličan (5)*** – Vrlo zainteresirano komunicira sa svim vrstama medija. U potpunosti je usvojio sve ključne pojmove, te ih s lakoćom primjenjuje. Aktivan u svim nastavnim oblicima. Samostalno prosuđuje i daje kritički osvrt na film. Iznosi osobne stavove koje potkrepljuje primjerima i argumentima. Lako i uspješno povezuje sadržaje iz medijske kulture sa sadržajima iz ostalih sastavnica hrvatskoga jezika i drugih predmeta.

***Vrlo dobar (4)-*** Uglavnom je usvojio ključne pojmove, te ih zna primijeniti. Ima razvijene sposobnosti za komunikaciju s različitim vrstama medija. Povezuje sadržaje unutar medijske kulture.

***Dobar (3)-*** Ključne pojmove usvojio je djelomično. Potrebno ga je poticati na razgovor i raspravu o filmu, kazališnoj predstavi, stripu… Sadržaje medijske kulture teže povezuje sasa sadržajima iz ostalih sastavnica hrvatskoga jezika i drugih predmeta. Interes za medijsku kulturu varira.

***Dovoljan (2)*** - Sposobnosti za komunikaciju s medijima slabo su razvijene. Prepoznaje samo elementarne pojmove. Znanje o medijskoj kulturi na početnoj je razini. Interes i aktivnosti su minimalne.

***Nedovoljan (1)-*** Nisu razvijene sposobnost ni interes za komunikaciju s medijima. Nisu usvojeni ključni pojmovi. Ni na poticaj i dobru motivaciju ne sudjeluje u nastavi.

***Lektira:***

***Odličan (5)*** – Redovito čita lektirna djela i interpretira ih. Vodi bogat dnevnik čitanja. Stečeno znanje o književnoteorijskim pojmovima primjenjuje na lektirna djela. Ima razvijen kritički stav prema likovima i njihovim postupcima, ističe se u otkrivanju poruka i pouka djela. Čita i interpretira više od zadanog.

***Vrlo dobar (4)-*** Redovito čita i interpretira propisana lektirna djela. Vodi dnevnik čitanja. Većinu književnoteorijskih pojmova zna primijeniti na lektirna djela. Uočava značenje djela i otkriva poruke i pouke. Kritičan i aktivan.

***Dobar (3)-*** Čita većinu propisanih lektirnih djela. U interpretaciji je potrebna pomoć učitelja. Književnoteorijske pojmove ponekad uspijeva primijeniti na lektirna djela. Teže izražava osjećaj i doživljaj djela. Dnevnik čitanja je prosječan.

***Dovoljan (2***) - Nije razvijen interes za čitanje. Uz pomoć učitelja otkriva neke vrijednosti djela. Čita samo zato jer mora. Dnevnik čitanja je siromašan.

***Nedovoljan (1)*** - Interes za čitanje i lektiru nije razvijen .Ne čita lektiru te ne vodi dnevnik čitanja,ni na poticaj se ne uključuje u čitanje.